**УВЕДОМЛЕНИЕ ЗА ПРОМЯНА НА БАНКОВИ СМЕТКИ**

**Уважаеми граждани,**

Във връзка със смяна на обслужващата банка, Ви уведомяваме, че считано от **05.08.2024г.** преводи към Областна дирекция „Земеделие“ – Пловдив ще се приемат по банковите сметки на „Интернешънъл Асет Банк“ АД, както следва:

**ИНТЕРНЕШЪНЪЛ АСЕТ БАНК АД**

**IBAN: BG 19 IABG 7095 3101 2801 02 – ТРАНЗИТНА СМЕТКА**

**BIC на потребителя: IABGBGSF**

**Бюджетна за държавни такси**

По бюджетната сметка постъпват суми:

1. **Наемни и арендни вноски** по сключени договори за ползване на земеделски земи от Държавния поземлен;
2. **Лихви и неустойки** по договори за наем и аренда на земи от ДПФ;
3. **Суми за неправомерно ползване** на земеделски земи от ДПФ, на основание чл. 34, ал. 6 от ЗСПЗЗ;
4. **Държавни такси** за предоставяне на административни услуги от Общинските служби по земеделие /ОСЗ/, съгласно Тарифа за таксите, събирани от органите по поземлена собственост, с изключение на таксите по чл. 5, ал. 1, т. 9 от същата;
5. **Държавни такси**, съгласно Тарифа за таксите, събирани по Закона за регистрация и контрол на земеделската и горската техника;
6. **Глоби и санкции** по издадени Наказателни постановление по Закона за регистрация и контрол на земеделската и горската техника.

7. **Приходите от такси, определени по Тарифата за таксите, които се заплащат при промяна на предназначението на земеделските земи:**

- такса за промяна на предназначението на земеделска земя за неземеделски нужди по решения, постановени от комисиите по чл. 17, ал. 1, т. 1 от Закона за опазване на земеделските земи (ЗОЗЗ) към областна дирекция „Земеделие“ - Пловдив;

- такса по чл.9 при внасяне на искане за разглеждане в комисиите по чл. 17, ал. 1, т. 1 от ЗОЗЗ към областна дирекция „Земеделие“ - Пловдив;

- такса по чл. 11 за издаване на акт за категорията на земята от ЗОЗЗ;

- такса по чл.12 за издаване на заверено копие или на препис-извлечение от предходно решение, постановено от комисиите по чл. 17, ал. 1, т. 1 от ЗОЗЗ към областна дирекция „Земеделие“ - Пловдив, или от друг документ/акт за категория на земята/

**ИНТЕРНЕШЪНЪЛ АСЕТ БАНК АД**

**IBAN: BG 37 IABG 7095 3301 2801 01 – НАБИРАТЕЛНА ЗА ЧУЖДИ СРЕДСТВА**

**BIC на потребителя: IABGBGSF**

По набирателна сметка за чужди средства постъпват суми:

1. **Депозити за участие в тръжни процедури** за отдаване под наем и аренда на земеделски земи от Държавен поземлен фонд /ДПФ/;
2. **Депозити за участие в търг** за продажба на земи – частна държавна собственост, на основание чл. 27, ал. 8 или 9 от ЗСПЗЗ;
3. **Гаранции по договори** за отдаване под наем и аренда на земеделски земи от Държавен поземлен фонд;
4. **Гаранции по договори** след проведени процедури по Закона за обществените поръчки;
5. **Суми за ползване на земеделските земи по чл.37в,** ал.3, т.2 и чл.37ж, ал.12 от Закона за собствеността и ползването на земеделските земи („бели петна“):

Основание за плащане: Заповед № …./дата ….. , землище ……….; стопанска 20…/20… година.